As jy nie stem nie moet jy nie kla nie. - AfriForum
◀ Vir wie moet Afrikaners stem?
Marina sien en hoor ▶
As jy nie stem nie moet jy nie kla nie.
April 24, 2014 deur Guido Urlings
Die sin word by elke verkiesing in Nederland veelvuldig gebruik om seker te maak dat soveel moontlik mense gaan stem. ‘n Strewe wat ook in Suid-Afrika nie misplaas is, lyk my. Ek hoop daarom dat dit blog verseker dat so veel moontlik, indien nie alle, stemgeregtigde jongmense in Suid-Afrika op 7 Mei na die stembus gaan.
Ek moet eerlik erken dat ek nie weet of die jong mense in Suid-Afrika baie besig is met politiek nie. Hier in Nederland is dat in elk geval nie die geval nie. Baie jong mense ervaar die politiek, plaaslik sowel as nasionaal, as ‘n sogenaamde ‘ver van my bed show’. Met ander woorde, hulle voel nie betrokke en spandeer daarom ook maar weinig aandag daaraan. Daarbenewens speel daar in Nederland natuurlik heel ander kwessies as in Suid-Afrika ‘n rol. Die gevolg is dat by elke verkiesing daar relatief min jong mense gaan stem.
In Suid-Afrika gaan daar egter iets interessant gebeur. Die generasie wat in of na 1994 gebore is mag vir die eerste keer gaan stem. Dit is ook grotendeels die generasie wat nou hierdie blog lees. ‘n Generasie wat grootgeword het met die stories oor die politiek van vroeër en ‘n generasie wat daagliks gekonfronteer word met die politiek van nou. ‘n Generasie, sou jy sê, wat ‘n ingeligte keuse kan maak.
Sou jy sê, want die politieke partye self lyk dit veral te moet hê van niksseggende oneliners en massiewe byeenkomste waarby meer klem blyk te lê op wat die ander partye fout doen dan op die goeie planne wat hulle self het. Ek kan my ook goed voorstel dat baie jongmense bang is dat hul stem geen enkele waarde of invloed het nie. Heeltemal vreemd is die idee ook nie, aangesien daar al 20 jaar ‘n demokrasie bestaan waarin 1 party die diens uitmaak. ‘n Stem op ‘n ander party sou jy dan al vinnig as ‘verlore’ kon bestempel.
Om heel eerlik te wees is dit vir ‘n Nederlander ook ondenkbaar dat 1 party die regering vorm. Dit kom hier naamlik nooit voor dat 1 enkele party die absolute meerderheid haal nie. Die voordeel daarvan is wel dat verskeie partye ‘n koalisie moet sluit en dat hulle by twistpunten altyd afhanklik is van onderlinge ooreenkoms. Dit is derhalwe onmoontlik vir 1 party om die hele tydperk te doen en laat wat hulle wil. Ek dink dat Suid-Afrika ook absoluut gebaat sou wees by ‘n koalisie van partye.
Daarbenewens is dit in Nederland moontlik om op ‘n spesifieke kandidaat van ‘n party te stem. Vir sover ek verstaan mag jy in Suid-Afrika slegs op die party stem en bepaal die party dan in watter volgorde wie moontlik in die parlement kom. As die kandidaat op nommer 29 in Nederland meer stemme kry dan die nommer 2 op die lys mag die kandidaat met die meeste stemme die plek neem in die parlement. Op die manier is daar na my mening nog meer invloed moontlik op die politieke partye.
Dit is egter nie vir my om te oordeel oor die politieke stelsel en partye in Suid-Afrika nie en ek sal julle dit dan ook verder bespaar. Waar ek julle wel van wil deurdring is dat, wanneer julle nie gaan stem nie, julle seker van kan wees dat jou stem geen verskil maak nie. Julle is almal lid van AfriForum of Afriforum Jeug. So nie is jy wel op die webwerf van hulle beland en lees jy klaarblyklik wel my blog hier. Spesiaal vir julle: Hi! Dis tyd dat julle aansluit! Feit is dat elkeen van julle so sy eie motiewe sal hê om geïnteresseerd te wees in of lid te wees van AfriForum of AfriForum Jeug. Julle ondersteun die ideale wat hulle nastreef of wil self aktief betrokke bly by die veldtogte of ander sake. Julle wil almal, op julle eie manier, ‘n verskil maak.
Die slagspreuk wat op die webwerf van Afriforum staan is selfs ‘Sluit vandag aan by AfriForum as lid en laat jou stem hoor’. Goed advies, al sê ek dit self. Laat jou stem egter ook hoor by die verkiesing! Maak seker dat jou stem nie verlore gaan nie. Ek stel daarom voor dat ons die Nederlandse sin iets aanpas en dat julle in Suid-Afrika die volgende sin gebruik:
Daar is genoeg om oor te kla, dus genoeg rede om te gaan stem!
*Guido is 24 jaar oud, woonagtig in Sittard (Nederland) en ‘n student aan die European Law School van die Universiteit van Maastricht.